**Hasan Salama** eller **Hassan Salameh**, kalt **Abu Ali** (arabisk: **حسن سلامة**, født i 1913 Qula nær Lydda i Palestina i Det osmanske rike, død 2. juni 1948 ved Ras al-Ein i Palestina), var en palestinsk militær i flere opprør og kriger, og nasjonalistisk politiker.

Liv og virke
------------

### Araberoppstanden 1936-1939

Under det store araberopprøret som brøt ut i 1936 ble Hassan Salama en av de militære ledere. Ved begynnelsen av opprøret i mai fikk han i oppdrag å lede palestinerne i området Lydda - al-Ramla - Jaffa. Han planla og ledet en rekke vellykkede operasjoner mot de britiske styrker og mot Yishuv (immigrerte jøder). 

Hasan Salama under det store araberopprøret, tidlig 1939.
De sprengte jernbanespor, elektrisitetspåler, telefonkabler, og brente yeshuvenes plantasjer. I 1938 ble Salama skadet da han sprengte et tog i luften på Lydda-Haifa-strekningen. Salama kjempet under *nom de guerre* **Abu Ali**.

### Til Bagdad

Etter at araberoppstanden slo feil i Palestina, og etter utbruddet av Andre verdenskrig flyktet Salama i oktober 1939 via Beirut og Damaskus til Bagdad, sammen med Jerusalems stormufti Haj Amin al-Husseini, Arab Higher Committee-medlemmene Jamal al-Husayni, Rafiq al-Tamimi og opprørslederne Fawzi al-Qawuqji og Arif Abd al-Razzaq. Mens han var i Damaskus i 1939 skal Salama i følge britiske nedtegnelser gjengitt av israelerne ha tatt indirekte kontakt britene som han hadde kjempet mot, og tilbudt dem sine tjenester i å fakke hans tidligere kampfeller, og britene skal ha avslått tilbudet.

### Den anglo-irakiske krig

I Irak hadde Salama gått på militærkollegiet sammen med andre Hellige krigs armé-kommandanter som Abd al-Qadir al-Husayni og 'Abd-al-Rahim Mahmud. Militærtreningen var mulig på grunn av det spesille forhold som bestod mellom muftien og den irakiske regjering. Salama støttet Rashid Ali al-Gaylani og ledet en enhet med 165 palestinske tropper. Han deltok i Rashid Alis militærkupp i 1941 og den påfølgende anglo-irakiske krig.

### I tysk tjeneste, *Operation Atlas*

I november 1941 reiste Salama til Tyskland med en gruppe som ble ledet av Jerusalems stormufti Haj Amin al-Husseini. 

Han ble med i den spesialavdeling fallskjermsoldater i SS som sluppet ned med fallskjerm den. Gruppen ble imidlertid avslørt, slik at anslaget kunne avverges.

Ettersøkningsplakat med løfte om dusør, 1945
Den 6. oktober 1944 landet gruppen i nærheten av Jeriko i det britiske Palestinamandatet i en operasjon som ble kalt «Operation ATLAS». Oppdraget var blant annet å forgifte Tel Avivs drikkevann, og 
Amin al-Husseini, som da var blitt utnevnt til SS-Gruppenführer, hadde sammen med Kurt Wieland utformet denne spesialoperasjonen. Gruppen hadde med seg tilstrekkelig med gift til å for å kunne ta livet av ca 250.000 mennesker. 

Wieland tilhørte en pietistisk sekt, *Tempelgesellschaft*, og hadde tidligere bodd i Palestina, i gruppen infiltratører inngikk og Werner Frank og Dyininger Shaffer, som også tilhørte denne sekten, og var fødte i Palestina. De siste to var palestinere, Hasan Salama og Abdul Latif. 

Operasjonen hadde ikke særlige sjanser til å lykkes ettersom at den god del var kjent av britene og tyske operasjoner i området, på grunn av at Abwehr-agenten Erich Vermehren i Ankara hadde hoppet av i februar 1944. Gruppen ble funnet etter landing, og ble grundig forhørt.

Dyininger Shaffer ble imidlertid ikke fanget inn før i 1946. Hasan Salama var blitt alvorlig skadet i samband med fallskjermhoppet; han søkte seg mot Jerusalem og fikk til slutt legehjelp i Qula.

### Den arabisk-israelske krig i 1948

Salama, som var et innflytelserikt medlem av det palestinske araberpartiet, var under den arabisk-israelske krig i 1948 befalingsmann for Den hellige krigs armé (*Jaysh al-Jihad al-Muqaddas*, arabisk: جيش الجهاد المقدس) sammen med Abd al-Kader al-Husseini. På en konferanse i Damaskus ble han den 5. februar 1948 bestemt til feltkommandør for distriktet Lydda. Regionen var viktig, da man her kunne kontrollere veiforbindelsene mellom Tel Aviv og Jerusalem. Man hans paramilitære styrker klarte ikke å oppfylle denne oppgaven og ble i april 1948 fordrevet av israelske styrker fra regionen. Ikke lenge etter falt han i kamp under slaget ved Ras al-Ein helt nord i Palestinamandatet.

Hasan Salama var far til den senere Fatah-funksjonær Ali Hassan Salameh, en av de ansvarlige bak Münchenmassakren i 1972.

Referanser
----------

1. ↑  *Nazis, Islamists, and the Making of the Modern Middle East*. Yale University Press. 25. februar 2014. s. 153. ISBN 978-0-300-14090-3.
2. ↑  Łukasz Hirszowicz (10. november 2016). *The Third Reich and the Arab East*. Taylor & Francis. s. 101–102. ISBN 978-1-315-40939-9.
3. ↑  State of Israel's blog, 3. juni 2015:
4. ↑  «Salameh ; Sheik Hassan».
5. ↑  Yezid Sayigh (11. desember 1997). *Armed Struggle and the Search for State: The Palestinian National Movement, 1949-1993*. Clarendon Press. s. 697. ISBN 978-0-19-151354-1.

Eksterne lenker
---------------

* MI5, 4 July 2001 release: Kurt Wieland, lest 2012-03-03.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |